ПРАВИЛО ЗА ОБРЪЩАНЕ НА БЛУДНИ ДЪЩЕРИ И СИНОВЕ (БЛУДНИЦИ, ПРЕЛЮБОДЕЙКИ, КАКТО И ВСИЧКИ, КОИТО ПОКАЗВАТ ГОЛОТАТА СИ НА ВСЕНАРОДНИ ЗРЕЛИЩА)

Заради молитвите на светите наши отци, Господи Иисусе Христе, Сине Божий, помилуй нас! Свети Боже ... Отче наш ... (стр. 109)

Тропари

От бащинската Твоя слава безумно се отдалечих, греховно пропилях богатството, което ми даде. Затова с гласа на блудния син Ти викам: пред Тебе съгреших, Отче щедри, приеми мене, който се разкайвам, и ме направи като един от Твоите наемници.

Слава на Отца и Сина и Светия Дух...

В Твоите светли чертози как ще вляза аз недостойният? Защото, ако дръзна да вляза в чертога, дрехата ми ме изобличава, понеже не е брачна, и свързан ще бъда изхвърлен от Ангелите. Г осподи, очисти скверността на душата ми и ме спаси като Човеколюбец.

И сега и винаги и във вечни векове.

Господи, падналата в много грехове жена, като усети Твоето Божество, взе чин на мироносица и, като ридаеше, принесе Ти миро преди погребението. Горко ми, казваше тя, понеже за мене е нощ невъздържаното блудство, мрачното и безлунно силно влечение на греха! Приеми потоците мои сълзи Ти, Който, чрез облаците произвеждаш водата в морето. Наклони се към моите сърдечни въздишки Ти, Който чрез неизказаното Твое снйзхождение наведе небесата! Дай да целуна и отрия с косите на глават

си Твоите пречисти нозе, чийто шум Ева в рая по пладне като чу и, уплашена, се скри. Кой ще изследва, Душеспаси-телю, Спасе мой, множеството мои грехове и бездната на Твоите съдби? Не презирай мене, Твоята рабиня, Ти, Който имаш безмерна милост. Господи, помилуй (12 пъти)

Молитва 1 (От св. Мария Египетска)

КЪМ ПРЕСВЕТА БОГОРОДИЦА

Господарке Владичице, не ме оставяй, скверната грешница, но ми помогни! (три пъти)

Дево Владичице, Богородице, която си родила по плът Бога Слово! Справедливо е, да ме отхвърлиш, презрената грешница, от Твоята чистота, и да бъда мерзост за Тебе, но зная: затова Бог стана човек, за да призове грешниците към покаяние. Помогни ми, Пречиста, да ми бъде позволено да влеза в църква. Не ми забранявай да видя Дървото, на което е бил разпнат по плът Господ, Който проля Своята невинна Кръв и за мене грешната, за моето избавление от греха. Заповядай, Владичице, да се отворят и за мене дверите на светото Кръстно поклонение. Ти бъди моя доблестна Ходатайка пред Родилия се от Тебе. Обещавам Ти от днес вече да не се осквернявам с никаква плътска нечистота, а щом само зърна Кръстното Дърво на Твоя Син, да се отрека от светската суета и да вървя само там, където Ти, като моя Ходатайка, ме упътваш. Амин.

Молитва 2 (от преп. Пелагия)

КЪМ ГОСПОДА

Ако изпитам моята съвест, няма да намеря нито едно добро дело, а само знам, че греховете ми са повече от морския пясък, а морската вода не е достатъчна да измие нечистотата ми. Но се надявам, Боже, че ще облекчиш бремето на моите беззакония и милостно ще погледнеш на мене. Амин.

Молитва на майка за обръщане на нейния син (към Пресвета Богородица)

Пречиста и предобра Божия Майко! Смили се над мене нещастната, защото много е натъжено майчиното ми сърце. Страдам тежко, понеже моят син е избрал опасния и гибелен път - живее в нехайство към вярата, занемарил е благочестието, изгубил е страх Божий, отдал се е на безгрижие за вечното си спасение и за порядъчния и примерен живот. Безсъмнено злият враг е успял да го вплете в хитрите си мрежи, като е разпалил младежките му страсти, помрачил е здравия му разум, посял е лоши семена в сърцето му, за да бъде непокорен, груб, самонадеян, самомнителен и съблазнен от насладите на тоя свят. Но Ти, Божия Майко, си силна да го отвърнеш от пътя на гибелта, да разкъсаш мрежите на човешкия враг и да ми възвърнеш чедото. Под наслоенията, които врагът е навеял върху ума, сърцето и волята му, остава Божият образ, който е помрачен, но не е заличен. Ти, Пресвета Богородице, отвей с диханието на любовта пагубните наслоения и проясни душата на моя син, за да се отбие от пътя на своите заблуждения и се върне в дома на благия небесен Отец. Така и радостта на моето изтерзано майчино сърце ще се възвърне и аз всякога ще ти възнасям чиста благодарност, защото Ти си майка на страдащите и радост на всички скърбящи. Амин.

Заради молитвите на светите наши отци, Господи Иисусе Христе, Сине Божий, помилуй нас. Амин.

+ + +

След това можеш да си прочетеш псалом 50; Ефес. 5 гл.; Луки 7: 36-60 и Йоан 8:1-11, както и едно от житията на преп. Мария Египетска (1.IV.14.IV.) и преп. Пелагия (8.X./21.X.).